projecte-aina/catalan_government_crawling huggingface dataset:
Objectiu: internacionalitzar i innovar en l'economia a través de la contractació de personal investigador experimentat per part de les empreses, de manera que es produeixi transferència tecnològica.
La contractació de l'investigador/la investigadora anirà lligada a un programa de mobilitat de 24 mesos de durada per tal de potenciar la seva carrera investigadora en el seu àmbit d'expertesa.
El programa contempla dos tipus de projectes subvencionables vinculats a dos tipus de mobilitat:
El Pacte Verd Europeu (European Green Deal) tracta de millorar el benestar de les persones mitjançant un full de ruta per tal que Europa sigui climàticament neutra d'aquí al 2050.
El passat 11 de desembre, la Comissió Europea va presentar la proposta del Pacte Verd Europeu com el paquet de mesures més ambiciós que ha de permetre a la ciutadania i empreses europees beneficiar-se d'una transició verda sostenible.
Aquest objectiu abasta tots els sectors de l'economia, especialment el transport, l'energia, l'agricultura, els edificis i les indústries, així com la siderúrgia, el ciment, les TIC, els tèxtils i els productes químics.
Què vol fer la Comissió Europea?
Pla d'Inversions del Pacte Verd Europeu
El Pla d'Inversions del Pacte Verd Europeu és el pilar d'inversió del Pacte Verd Europeu.
Per assolir els objectiu del Pacte, el pla d'inversions ha de mobilitzar almenys 1 bilió d'euros durant la propera dècada.
Els objectius del Pla d'Inversions del Pacte Verd Europeu són:
Com es mobilitzarà aquest bilió d'euros?
El Mecanisme de Transició Justa és una eina clau per garantir que la transició cap a una economia climàticament neutra sigui justa i no deixi a ningú enrere.
Tot i que totes les regions necessitaran finançament i justament per a això s'ha fet el Pla d'Inversions del Pacte Verd Europeu, el Mecanisme de Transició Justa preveu oferir ajuda específica per mobilitzar com a mínim 100 milions d'euros durant el període 2021-2027 a les regions més afectades per minvar-hi l'impacte socioeconòmic de la transició.
Aquest mecanisme preveu generar la inversió necessària per ajudar els treballadors/es i les regions que depenen de la cadena de valor dels combustibles fòssils.
El Mecanisme de Transició Justa estarà dotat de tres pilars principals de finançament:
El mercat dels productes electrònics orgànics i impresos creix a un nivell elevat amb una taxa de creixement anual prevista del 20%.
Tot i que aquests productes es comencen a comercialitzar, les empreses de la UE fins ara han tingut un accés limitat a aquestes tecnologies i sovint no tenen les capacitats per adoptar-les.
En aquest sentit, el projecte SmartEEs, amb la participació d' Eurecat, ha format un hub d'acceleració tecnològica amb l'objectiu d'ajudar a empreses europees innovadores a accedir a nous mercats i fer créixer el seu negoci a partir de l'adopció de tecnologies OLAE (Organic Light Advanced Electronics) en els seus productes.
El hub SmartEEs es una xarxa d'innovació Europea (Digital Innovation Hub – DIH) que assessorarà a 20 start-ups, petites o mitjanes empreses a ser més competitives a través de la innovació i nous models de negoci i posarà al seu abast una ajuda de fins a 140.000 euros per a la seva transformació tecnològica i incorporació de l'electrònica flexible i orgànica en els seus productes.
Durant el programa, SmartEEs oferirà a les empreses seleccionades assessoria i accés a 35 solucions tecnològiques innovadores en l'àmbit de l'electrònica flexible, fotovoltaica orgànica, les pantalles flexibles i la il·luminació electroluminescent, entre d'altres, que ajudaran a les empreses a desenvolupar nous productes amb un risc baix d'inversió.
La iniciativa SmartEEs, finançada per la Unió Europea dins el programa marc Horizon 2020, està formada per 11 socis europeus i un Grup Assessor d'Innovació format per dues associacions, 34 clústers tecnològics, 8 inversors i 18 empreses industrials.
El projecte té un pressupost de 4.500.000 euros.
La Secretaria d'Universitats i Recerca va presentar el passat 3 de març, la tercera convocatòria del Programa Indústria del Coneixement que s'espera que es publiqui en el decurs del mes de març.
Amb aquesta iniciativa es financen projectes innovadors d'equips de recerca de les universitats, els centres de recerca, els centres tecnològics, les fundacions hospitalàries i les institucions sense ànim de lucre dedicades a la recerca que tinguin projectes que desenvolupin un nou producte tecnologia, procés, servei o model de negoci.
En aquesta tercera convocatòria es comptarà amb un pressupost de 5,5 milions d'euros, això suposarà el triple de recursos per al finançament de projectes innovadors.
Es preveu que es finançaran un total de 105 projectes, 95 dels quals amb participació del fons FEDER amb les modalitats d'ajuts: Llavor (protecció del coneixement i preprototips) i Producte (prova de concepte i prototips).
El programa WiFi4EU de la Comissió Europa, finançat amb 120.000.000€ [amb aportació del programa Mecanisme Connectar Europa (CEF)] ofereix bons de 15.000€ per tal que les entitats locals (municipis, comarques, diputacions i mancomunitats de municipis a Catalunya) instal·lin punts d'accés wifi a espais públics com ara biblioteques, museus, parcs i places.
Les despeses de manteniment de la xarxa aniran al seu càrrec.
Com es pot sol·licitar un bo Wifi4EU?
El portal web també està obert a empreses que vulguin registrar-se per a fer les instal·lacions WIFI.
La Comissió Europa ha anunciat que realitzarà altres quatre convocatòries d'aquesta iniciativa en els propers anys.
Per a qualsevol dubte, consulteu l'apartat preguntes i respostes o envieu la vostra pregunta a: https://europa.eu/european-union/contact/write-to-us_en
L'iniciativa pilot, European Innovation Council (EIC), va resoldre el passat 13 de març, la primera convocatòria per al 2018 de l'instrument PIME.
Concretament, la seva fase 2, la que promou la demostració, replicabilitat en el mercat i l'I+D del projecte (servei o producte) d'una pime a fer el pas del concepte al mercat.
Les activitats poden incloure assaigs, prototips, validacions, demostracions i proves en una rèplica de situacions reals del mercat.
Les empreses també reben un servei de coaching empresarial (acompanyament) i mentoring (tutorització), amb tal d'identificar espais o barreres al creixement.
L'instrument està pensat per donar suport a empreses que porten un temps establertes, no tant per empreses emergents ( start-up ).
Es requereix que tinguin menys de 250 treballadors i una facturació anual de no més de 50 milions d'euros i un balanç anual de no més de 43 milions d'euros.
Per a poder portar a terme les seves idees les empreses poden rebre una quantitat entre 500.000€ a 2.500.000€ per projecte i tindrà una durada d'1 a 2 anys.
En aquesta ocasió, dues empreses han resultat guardonades amb finançament:
Es tracta d'una plataforma digital per a realitzar teràpies de rehabilitació des de casa.
Amb el que ofereix suport per al diagnòstic i ofereix una teràpia efectiva i personalitzada per a pacients amb trastorns musculoesquelètics.
I, amb un innovador model de negoci, el metge, el fisioterapeuta i el pacient es pot mantenir connectat mitjançant una plataforma en línia senzilla d'utilitzar.
El projecte rebrà 1.058.485 euros de l'instrument PIME.
L'empresa NATURAL MACHINES, establerta a Barcelona, amb el seu projecte: " FoodiniPro: the connected 3D Food Printer appliance for every kitchen", una impresora 3D d'aliments.
FOODINIPRO, es tracta de la primera impressora 3D connectada que pot utilitzar ingredients frescos per a la impressió i la cocció d'aliments salats i dolços.
El projecte rebrà 1.840.417 euros de l'instrument PIME.
Les dues empreses rebran, en total, 2.898.902 euros per a poder invertir en innovació.
U-Geohaz és un projecte de prevenció de desastres naturals (activitat volcànica, terratrèmols, esllavissades de terra i subsidències), en aquest cas geològic, per a poder millorar la resiliència d'àrees urbanes, mitjançant el monitoratge de dades.
El projecte està enfocat a la supervisió associada al risc geològic de les deformacions del sòl, dirigida a àrees urbanes i infraestructures crítiques (bàsiques).
En particular, l'objectiu d'U-Geohaz és donar una resposta directa a un requisit específic detectat durant el projecte SAFETY: la necessitat de canviar els productes del projecte SAFETY, del mapeig a mig termini a mapes en temps real de l'activitat de risc geogràfic.
Amb U-Geohaz s'establirà un procediment per produir mapes amb tal d'avaluar contínuament el possible impacte de l'activitat geològica estatal.
Aquests mapes proporcionaran les aportacions essencials per donar suport a l'alerta primerenca, donant informació sobre l'estabilitat de les àrees monitoritzades i per avaluar el dany esperat.
U-Geohaz està liderat per la unitat de geomàtica del Centre Tecnològic de Telecomunicacions de Catalunya (CTTC) ubicat a Castelldefels.
També hi participa, per part de Catalunya, l' Institut Cartogràfic i Geològic de Catalunya (ICGC).
Els socis restants són els següents:
El projecte té un pressupost de 990.602,31 euros i un finançament per part del Mecanisme d'Ajut Humanitari i Protecció Civil de 742.951,73 euros.
La durada del projecte serà de 24 mesos, 2 anys, i acabarà el 31 de novembre de 2018.
La creació d'informes i seguiment del desenvolupament d'iniciatives nacionals sobre digitalització és un element important de la iniciativa del Sector Europeu de Digitalització.
L'objectiu d'aquest estudi és construir un instrument ben estructurat de recopilació, seguiment i anàlisi que abasti tota la Unió Europea.
L'instrument proporcionarà informes anuals uniformes sobre digitalització i anàlisis de mesures durant un període de tres anys.
Seguirà les principals línies d'acció del Sector Europeu de la Digitalització:
Acció contra la fam, ONG humanitària internacional amb delegació a Catalunya, participa al projecte europeu MigrEmpower, que pretén millorar el suport sociolaboral a persones immigrants i refugiades.
MigrEmpower és un projecte finançat pel programa Erasmus + de la Unió Europea i neix com a resposta a la creixent arribada de persones refugiades, arran principalment de la crisi humanitària a Síria, però també, provinent d'altres indrets, i de la necessitat d'acompanyar millor i donar un suport més efectiu a persones immigrants.
El projecte vol donar eines i recursos a set entitats europees de diversos països perquè es promogui la igualtat d'oportunitats i una millor inclusió social de persones immigrants i refugiades dins de les seves noves comunitats, municipis i estats d'acollida.
Amb una durada de dos anys, les set entitats participants de sis països europeus (França, Xipre, Alemanya, Àustria, Itàlia i Espanya) compartiran aprenentatges i posteriorment elaboraran i posaran en pràctica una metodologia innovadora que ha d'ajudar a millorar els serveis d'acollida, formació i inserció.
Per aconseguir els objectius esmentats, hi ha les següents línies de treball:
La nova metodologia que es crearà conjuntament a través de les quatre línies de treball, es posarà a la pràctica en els propis programes de cada entitat.
En el cas d'Acció contra la Fam, la prova pilot de l'itinerari formatiu es durà a terme al projecte d'ocupació dirigit a dones senegaleses que l'organització està realitzant al barri barceloní del Besòs.
El projecte, anomenat "Gnak Dieurignou" (en wòlof: "tal faràs, tal trobaràs") i finançat per Barcelona Activa, forma part de la línia de projectes "Vives Emplea" per l'ocupabilitat de col·lectius especialment invisibilitzats i que afronten múltiples factors d'exclusió, per raó de gènere, origen i situació legal.
Un cop feta la prova pilot, s'analitzaran els resultats ja sigui pel que fa a insercions laborals o formatives com a nivell d'apoderament personal i autoconeixement o més vincle amb el barri.
El projecte europeu preveu difondre i compartir les conclusions de la prova pilot, per tal que les entitats i administracions puguin incorporar aquells elements que els encaixin en les seves estratègies.
Al desembre de 2016, el Consell de Direcció de l'ECSEL JU va adoptar, amb la Lighthouse Initiative MOBILITY.E, un esforç important en el camp de la conducció autònoma.
Aquest projecte va anar acompanyat d'un primer projecte anomenat Autodrive i de la creació d'un LIASE (Servei d'Assessorament del Lighthouse Initiative).
La present convocatòria és una Acció de Coordinació i Suport (CSA) a la Lighthouse Initiative, per establir-la i coordinar-la, entre altres.
S'espera que aquesta activitat sigui impulsada per un consorci liderat per organitzacions que actuïn en el camp i que tinguin experiència en activitats de coordinació i suport en el marc dels ECS (components i sistemes electrònics)
Les propostes haurien de tenir com a objectiu coordinar les parts interessades, els consorcis de projecte, i els responsables de la formulació de polítiques, tot això en plena col·laboració amb el LIASE, i ocupant-se dels aspectes següents:
El projecte MEDACC és un projecte multiactor de 5 anys que va començar l'estiu de 2013 amb el finançament del Programa europeu LIFE+.
El pressupost del projecte era de 2.548.841€ i ha comptat amb una aportació de la Comissió Europea de 1.266.208€.
MEDACC va néixer amb l'objectiu de provar solucions innovadores orientades a adaptar els nostres sistemes agroforestals i urbans als impactes del canvi climàtic en l'àmbit mediterrani.
D'aquesta manera, MEDACC contribueix en el disseny i desplegament de les estratègies i polítiques d'adaptació que s'estan desenvolupant a nivell regional i nacional a l'àmbit euromediterrani.
El projecte ha estat liderat per l'Oficina Catalana del Canvi Climàtic (OCCC) i coordinat pel CREAF, i compta amb la participació de dos socis més, l'IRTA i el Instituto Pirenaico de Ecología (IPE-CSIC).
El projecte ha arribat a la seva fi després de 5 anys analitzant tres conques fluvials catalanes: la Muga, el Segre i el Ter.
S'han presentat els resultats i les conclusions finals sobre les estratègies a seguir.
Algunes de les idees exposades són:
ChIMERA és un projecte cofinançat pel programa Interreg Med, va resultar seleccionat a la primera convocatòria de projectes modulars per a promoure les capacitats d'innovació de les regions adherits al programa per a un creixement intel·ligent i sostenible.
El projecte té com a objectiu reforçar la innovació de les indústries culturals i creatives a nivell europeu a través del desenvolupament de clústers transnacionals, xarxes europees i sinergies territorials entre empreses, centres de recerca, administracions públiques i la societat civil.
ChIMERA reuneix una associació equilibrada d'administracions públiques, clústers, agències empresarials, cambres de comerç, centres d'innovació i universitats.
La participació catalana del projecte es concentra en: la Cambra de Comerç, Indústria i Serveis de Terrassa i el Parc Audiovisual de Terrassa com a soci associat d'aquesta.
El projecte es va iniciar el desembre de 2016 i té una durada de tres anys, finalitzant així al 2019.
El passat 20 i 22 de març, la Cambra de Comerç, Indústria i Serveis de Terrassa va organitzar una formació sobre transformació tecnològica en l'entorn empresarial per a poder impulsar la internacionalització de clústers culturals creatius per a contribuir a la competitivitat dels clústers / facilitadors del sector.
Al gener de 2018 el Clúster Audiovisual de Catalunya va organitzar una visita d'estudi al Parc Audiovisual de Terrassa, a on es va poder visitar les instal·lacions i rebre un seminari sobre els drons al sector de la producció audiovisual.
SMART-UP és un projecte desenvolupat a 5 països europeus finançat a través del programa H2020 que té per objectiu impulsar l'estalvi energètic a llars en situació de pobresa energètica, mitjançant l'ús des comptadors intel·ligents ( Smart meters ) i de monitors energètics.
Inclou la formació a instal·ladors, treballadors socials i altres agents en contacte amb usuaris vulnerables.
L'associació Ecoserveis coordina el projecte al territori espanyol.
Una de les seves activitats principals ha sigut una prova pilot amb la participació de 1.800 llars, a 60 de les quals es va instal·lar un monitor intel·ligent.
Les dades recollides a través d'aquests aparells permetran analitzar l'impacte de la monitorització sobre el canvi d'hàbits dels i les usuàries.
En concret, els monitors permeten consultar l'ús energètic de cada electrodomèstic, el consums en temps real i l'ús global de l'energia per dia i hora.
L'informe amb l'anàlisi detallada d'aquestes dates es publicarà després de la culminació del projecte al juny de 2018.
La EASME (Agència Executiva per Petites i Mitjanes Empreses) desitja celebrar un contracte de serveis amb l'objectiu d'accelerar el creixement de l'economia basada en dades i estimular les inversions estratègiques per tal de permetre que les empreses europees, principalment les pimes, puguin treure major profit del món digital.
El present contracte té per objectiu accelerar l'adopció de les macrodades i donar suport a la creació de plataformes «d'empresa a empresa» a Europa perquè l'economia i la societat europees aprofitin al màxim la quarta revolució industrial i minimitzin els seus riscos.
La tasca s'organitzarà en tres paquets de treball:
El contracte tindrà una durada de 24 mesos sense opció a ser renovat.
La Generalitat de Catalunya, amb el suport de la UE, ha posat en marxa la campanya A l'escola i casa, tens amics insubstituïbles, amb l'objectiu d'augmentar la sensibilització per una bona alimentació i la transmissió de conductes d'hàbits saludables a través de la distribució gratuïta de llet sencera UHT a l'alumnat de 0 a 12 anys.
La iniciativa, que compta amb el finançament del Fons Europeu Agrícola de Garantia Agrària (FEAGA), es fa efectiva mitjançant una acció coordinada dels departaments d'Agricultura, Ramaderia, Pesca i Alimentació, de Salut i d'Ensenyament de la Generalitat de Catalunya.
ACT és el projecte sobre "Comunitats de Pràctica per Accelerar la Igualtat de Gènere i el Canvi Institucional en Recerca i Innovació a Europa".
La UOC (Universitat Oberta de Catalunya és l'encarregada de coordinar aquest projecte, en el que treballaran 17 socis de 10 països europeus i l'Argentina.
L'Horizon 2020, programa per a la recerca i la innovació de la Unió Europea, serà l'instrument que finançarà l'ACT, amb un pressupost de 3 milions d'euros per un període de tres anys que és el temps per al que s'ha programat aquest projecte.
Més concretament, ACT té com a objectiu abordar les desigualtats de gènere conegudes en tres àmbits: gestió de recursos humans, processos de presa de decisions i contingut de R+I, inclosos els plans d'estudis d'educació superior.
En la darrera dècada s'han realitzat avenços considerables en aquests àmbits, però les experiències i pràctiques resultants es troben àmpliament disperses.
ACT abordarà aquesta situació desenvolupant una xarxa de set comunitats de pràctica que s'espera que tinguin el següent impacte:
La present convocatòria pretén establir una plataforma de suport virtual que connecti centres de serveis relacionats amb impressió 3D ubicats en diferents països de la UE per millorar serveis per a pimes innovadores, i provar i validar una selecció de projectes industrials basats en impressió 3D.
Els objectius específics que vol abordar aquesta convocatòria són els següents:
El projecte ha de tenir una durada màxima de 36 mesos.
L'European Innovation Council (EIC) convoca un premi per a projectes amb tecnologies blockchain amb l'objectiu de premiar solucions descentralitzades basades en la tecnologia blockchain per a innovació social.
Les tecnologies blockchain donen suport a metodologies descentralitzades per compartir, emmagatzemar i assegurar transaccions sense intermediaris a través d'Internet.
Una cadena blockchain és una base de dades distribuïda que registra blocs d'informació i els entrellaça per facilitar la recuperació de la informació i la verificació de que aquesta no ha estat canviada.
Els blocs d'informació s'enllacen mitjançant apuntadors hash que connecten un bloc amb l'anterior.
El blockchain manté un registre d'informació de forma segura e inalterable gràcies a dos factors:
El resultat és un sistema P2P (peer to peer o usuari-usuari).
Els mecanismes segurs descentralitzats basats en blockchains poden proporcionar als ciutadans control total sobre les seves dades personals.
Avantatges d'aquesta tecnologia:
Requeriments de les tecnologies presentades:
Aquesta convocatòria requereix experiència multidisciplinària i està dirigit a una àmplia gamma d'actors: persones físiques, empresaris socials, organitzacions de la societat civil, centres de recerca de disciplines tecnològiques i socials, indústries creatives, estudiants, hackers, empreses emergents i pimes.
Pressupost: 5 premis d'1 M € cadascun | Data límit: 03/09/2019
La Cambra oficial de comerç, indústria i navegació de Girona convoca el programa TICCámaras per l'any 2018 cofinançat pel fons FEDER.
L'objectiu de la convocatòria és la concessió d'ajudes a les empreses de la demarcació cameral de la Cambra de Comerç de Girona en el Programa TICCámaras.
Es finançaran activitats com el diagnòstic assistit de TIC i la implantació.
El programa TICCámaras està cofinançat en un 50% pel fons FEDER.
El cost màxim per empresa a la Fase I de Diagnòstic serà de 1.200€ i serà cofinançat per FEDER i la Cambra de Comerç de Girona, pel que aquest servei serà gratuït per les empreses participants.
El cost màxim a la Fase II, serà de 7.000€ per empresa (amb un 40% de cofinançament: 2.800€ per empresa).
La quantia màxima, per empresa, de les ajudes a atorgar amb càrrec a aquesta convocatòria és de:
Fase I: Diagnòstic Assistit de TIC dotada amb 30.360€.
En aquesta fase, s'inclou un servei de diagnòstic assistit i personalitzat.
Consisteix en la realització d'un anàlisi exhaustiva del nivell de digitalització de l'empresa que permet conèixer l'esquema i situació del nivell de competitivitat de la mateixa en el seu entorn econòmic i de mercat, així com identificar les seves necessitats tecnològiques.
Es realitzarà una sèrie de recomanacions d'implantació de solucions pertanyents a les tres línies d'actuació que contempla el Programa:
Per a l'execució d'aquesta fase, el Programa comptarà amb una xarxa d'Assessors Tecnològics, pertanyents a les Cambres, especialitzats i formats en la metodologia del Programa, que dinamitzaran i donaran suport al desenvolupament del mateix i seran el referent o suport de les empreses destinatàries a nivell local.
Una vegada conclòs el diagnòstic es continuarà amb l'elaboració, per part de l'Assessor Tecnològic de la Cambra, d'un informe de recomanacions.
Fase II: Implantació, dotada amb 105.000€.
Després de la seva participació en la primera fase del Programa, l'empresa podrà participar en la Fase II.
Es continuarà amb l'elaboració, per part de l'Assessor Tecnològic de la Cambra, d'un o diversos documents de definició de projecte, que serviran com a base per a la sol·licitud d'ofertes a proveïdors i l'elaboració d'un pla personalitzat d'implantació.
Per a cada projecte es definiran els conceptes i costos elegibles, així com els terminis d'execució i justificació de la inversió realitzada.
Pressupost: 135.360,00€ | Data límit: 29/06/2018 (o fins a esgotar el pressupost)
Aquesta licitació Horizon 2020 té com a objectiu assistir a la Comissió en l'avaluació dels acords voluntaris que cobreixen els criteris de sostenibilitat establerts per la Directiva 2009/28/CE, amb la finalitat de millorar la metodologia de l'avaluació i elaborar nous mètodes per a la certificació de la sostenibilitat.
1) Avaluar el compliment voluntari dels sistemes amb els requisits obligatoris de sostenibilitat de la Directiva 2009/28/CE per a biocombustibles i biolíquids i valori els canvis notificats en els règims voluntaris reconeguts.
2) Avaluar si els esquemes voluntaris proporcionen dades rellevants relacionades amb la sostenibilitat
3) Desenvolupar criteris i metodologies per seguir millorant la certificació de sostenibilitat per a biocombustibles i sobre la sostenibilitat de la biomassa.
4) Les avaluacions dels esquemes voluntaris hauran de tenir en compte els canvis en els criteris de sostenibilitat, per exemple, la introducció de nous criteris per a la biomassa forestal